
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 8
                                                            din 27 ianuarie 2022
privind aprobarea PLANULUI URBANISTIC ZONAL „CONSTRUIRE CENTRU COMERCIAL, PARCĂRI, RACORD STRADAL, AMENAJARE ACCESE, DRUMURI DE CIRCULAȚIE INCINTĂ, ÎMPREJMUIRE, PILON PUBLICITAR, PANOURI PUBLICITARE INCINTĂ ȘI FAȚADE, AMPLASARE POST TRAFO, BRANȘAMENTE UTILITĂȚI, AMENAJARE PROVIZORIE ORGANIZARE ȘANTIER ”, Sighișoara, strada Mihai Viteazu, nr. 94

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 36.275/23.12.2021 şi  la Consiliul Local Sighișoara cu nr. 2.170/21.01.2022, de referatul de aprobare, înregistrat cu nr. 36.274/23.12.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările si completările ulterioare;

Având în vedere prevederile Planului Urbanistic General al municipiului, aprobat prin Hotărârea Consiliului Local Sighișoara nr. 1/1999, a cărui valabilitate a fost prelungită prin Hotărârea Consiliului Local Sighișoara nr. 12/28.01.2016 și Hotărârea Consiliului Local Sighișoara nr. 282/20.12.2018, precum și ale Regulamentului aferent acestuia;

Având în vedere prevederile Legii nr. 350/2001 privind amenajarea teritoriului și urbanismul, republicată, cu modificările și completările ulterioare;

Având în vedere prevederile Regulamentului General de Urbanism, aprobat prin H.G. nr. 525/1996, republicată, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;
Având în vedere documentația elaborată și prezentată de către BIROU ARHITECTURĂ GELU TUDORACHE S.R.L., pentru beneficiari S.C. MIDTOWN RETAIL S.R.L. și S.C. NICOVALA S.A. prin R.C. EUROPE DEVELOPMENT S.R.L., în vederea aprobării Planului Urbanistic Zonal – „CONSTRUIRE CENTRU COMERCIAL, PARCĂRI, RACORD STRADAL, AMENAJARE ACCESE, DRUMURI DE CIRCULAȚIE INCINTĂ, ÎMPREJMUIRE, PILON PUBLICITAR, PANOURI PUBLICITARE INCINTĂ ȘI FAȚADE, AMPLASARE POST TRAFO, BRANȘAMENTE UTILITĂȚI, AMENAJARE PROVIZORIE ORGANIZARE ȘANTIER ”, Sighișoara, strada Mihai Viteazu, nr. 94;
Având în vedere că, documentația menționată mai sus a fost analizată și avizată în ședința Comisiei tehnice de amenajare a teritoriului și urbanism a județului Mureș, fiind emis avizul favorabil cu nr. 39/17.12.2021; 

Având în vedere prevederile Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism;

Având în vedere că documentația tehnică de amenajare a teritoriului a fost supusă spre consultare publică, fiind întocmit raportul privind informarea și consultarea populației nr. 36.271/23.12.2021, conform prevederilor Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism;
Având în vedere Raportul de specialitate al Direcției Arhitect Șef, înregistrat cu nr. 36.273/23.12.2021, prin care se propune aprobarea PLANULUI URBANISTIC ZONAL „CONSTRUIRE CENTRU COMERCIAL, PARCĂRI, RACORD STRADAL, AMENAJARE ACCESE, DRUMURI DE CIRCULAȚIE INCINTĂ, ÎMPREJMUIRE, PILON PUBLICITAR, PANOURI PUBLICITARE INCINTĂ ȘI FAȚADE, AMPLASARE POST TRAFO, BRANȘAMENTE UTILITĂȚI, AMENAJARE PROVIZORIE ORGANIZARE ȘANTIER”, Sighișoara, strada Mihai Viteazu, nr. 94;
Având în vedere avizele favorabile ale tuturor comisiilor pe domenii de specialitate; 

În baza art. 129 alin. (2) lit. “b” şi “c”, alin. (4) lit. “d”, alin. (6) lit. “c”, alin. (14), art. 139 alin. (1) și alin. (3) lit. “e” și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

H O T Ă R Ă Ș T E:
Art. 1. (1) Se aprobă Planul Urbanistic Zonal „CONSTRUIRE CENTRU COMERCIAL, PARCĂRI, RACORD STRADAL, AMENAJARE ACCESE, DRUMURI DE CIRCULAȚIE INCINTĂ, ÎMPREJMUIRE, PILON PUBLICITAR, PANOURI PUBLICITARE INCINTĂ ȘI FAȚADE, AMPLASARE POST TRAFO, BRANȘAMENTE UTILITĂȚI, AMENAJARE PROVIZORIE ORGANIZARE ȘANTIER”, Sighișoara, strada Mihai Viteazu, nr. 94, pentru beneficiari S.C. MIDTOWN RETAIL S.R.L. și S.C. NICOVALA S.A. prin R.C. EUROPE DEVELOPMENT S.R.L., potrivit anexei, care face parte integrantă din prezenta hotărâre și se află în păstrarea Compartimentului Autorizări și Urbanism – Direcția Arhitect Șef și a Compartimentului Disciplina în Construcții – Direcția Arhitect Șef din cadrul Municipiului Sighișoara.

(2) Documentația menționată și aprobată la art. 1 alin. (1) din prezenta hotărâre reglementează:

· Regimul maxim de înălțime: Construcțiile propuse vor avea regim de înălțime P, max. P+1, încadrându-se în regimul de înălțime a zonei;

· Clădirile se vor retrage față de limita posterioară a parcelei la o distanță de cel puțin jumătate din înălțimea clădirii măsurată la cornișă, dar nu mai puțin de 5,00 m.;

· Retragerea clădirilor propuse față de limitele laterale este de minim 3,00 m., exceptând reclame/totemuri/piloni publicitari/posturi de transformare/bazine supraterane; 

· Regim de aliniere – limite edificabil:

      • Nord – minim 5,00 m. față de aliniament - strada Mihai Viteazu;

      • Est – minim 3,00 m. și respectiv minim 7,00 m. (pe zona din spate) față de limita de proprietate – proprietate particulară S.C. Cesiro S.A.;
      • Sud – minim 5,00 m. față de limita de proprietate (posterioară) – proprietate particulară S.C. Nicovala S.A.;
      • Vest – minim 5,00 m. față de limita de proprietate – proprietate particulară G.S.T. Automotive Safety Ro - nr. CF. 59354;
· Retragerea față de limitele laterale de minim 3,00 m., exceptând reclame/totemuri/piloni publicitari/posturi de transformare/bazine supraterane;
· Retrageri minime față de limitele posterioare - Clădirile se vor retrage față de limita posterioară a parcelei la o distanță de cel puțin jumătate din înălțimea clădirii măsurată la cornișă, dar nu mai puțin de 5,00 m.;
·    Indicatori urbanistici: POT max.: 30%; CUT max: 0,5.
Art. 2. Se stabilește ca perioada de valabilitate a documentației de urbanism, menționată și aprobată la art. 1 din prezenta hotărâre să fie de 10 ani de la data aprobării acesteia.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Arhitectul Șef al Municipiului Sighișoara, Direcția Arhitect Șef, Compartimentul Autorizări și Urbanism – Direcția Arhitect Șef și Compartimentul Disciplina în Construcții – Direcția Arhitect Șef din cadrul Municipiului Sighișoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Stanciu Mihai Ioan                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Arhitect Șef;
  2 ex. Direcția Arhitect Șef;

  1 ex. Compartimentul Autorizări și Urbanism – Direcția Arhitect Șef;

  1 ex. Compartimentul Disciplina în Construcții – Direcția Arhitect Șef;

  1 ex. S.C. MIDTOWN RETAIL S.R.L. și S.C. NICOVALA S.A. prin R.C. EUROPE DEVELOPMENT S.R.L.
12 ex.

B.A. 
